Voss videregående skole

Voss videregående skole er en fylkeskommunal videregående skole på Skulestadmoen i Voss herad, som åpnet i 2016. Skolen har internat  som er felles med elever som går på Voss gymnas. Skolen tilbyr også opplæring i utlandet på Vg2. 

Utdanningstilbud
Vedtatt utdanningstilbud for skoleåret 2023-2024:vilbli.no: Voss videregående skole

 Trinn  Utdanningsprogram Vg1  Bygg- og anleggsteknikk Vg2  Betong og mur Vg2  Tømrer Vg1  Elektro og datateknologi Vg2  Elenergi og ekom Vg1  Naturbruk Vg2  Landbruk og gartnernæring Vg3  Landbruk Vg1  Naturbruk med hest Vg2  Heste- og dyrefag Vg1  Naturbruk med friluftsliv Vg2  Landbruk og gartnernæring med friluftsliv Vg3  Naturbruk (studieforberedende) Vg1  Restaurant- og matfag Vg2  Baker og konditor Vg2  Kokk- og servitørfag Vg2  Matproduksjon Vg1  Teknologi- og industrifag Vg2  Arbeidsmaskiner Vg2  Industriteknologi Vg2  Kjøretøy

Historikk
Nye Voss videregående skole åpnet i nybygg på Skulestadmoen høsten 2016. Skolen var en samlokalisering av tidligere Voss jordbruksskole, og deler av virksomhetene ved tidligere Rogne videregående skole, Hjeltnes videregående skole og gamle Voss videregående skole som hadde avdelinger på Bryn, Vatle og i Granvin. Øvrige deler av virksomheten ved disse skolene ble lagt til Voss gymnas.

Gamle Voss videregående skole omfattet tre tidligere skoler: Norsk kunsthåndverksskole, som ble grunnlagt av treskjæreren Magnus Dagestad i 1920, Voss yrkesskole som ble etablert i 1950 og som tok over Norsk kunsthåndverksskole i 1970.

Hordaland fylkeskommune tok over drifta av Vatles handelsskole i 1975, som da hadde vært en privat skole siden 1945. I 1975 ble denne skolen slått sammen med Voss yrkesskole. I 1979 ble elektrofag ved filial Granvin opprettet, og i 1990 teknisk fagskole. I tillegg har skolen undervisning ved Styve Gard på Evanger. Skolen skiftet navn i 1993 til Voss videregående skole.

Skolen hadde til 2016 tre avdelinger; elektrolinja i Granvin, mekaniske fag, byggfag m.m på Bryn og allmennfag, kunst og frisørlinje i hovedbygget i Voss sentrum (Bygget bak Amfisenteret).

Siste russekullet med økonomiske og administrative fag gikk ut våren 2008. De som ønsker økonomiske fag på Voss må i dag gå på Voss gymnas.

Referanser

Kategori:Videregående skoler i Vestland
Kategori:Skoler i Voss
Kategori:Landbruksutdanning i Norge